**ΑΟΡΙΣΤΟΣ Β΄ ΒΑΡΥΤΟΝΩΝ ΡΗΜΑΤΩΝ**

**Παρατηρήσεις:**

1. Ορισμένα ρήματα δε σχηματίζουν τον Αόριστο με το θέμα του Ενεστώτα και τη συνήθη κατάληξη –σα/ -ψα/ -ξα.

2. Αυτά μεταβάλλουν το θέμα τους, στην Οριστική Αορίστου παίρνουν τις καταλήξεις του Παρατατικού, ενώ στις υπόλοιπες εγκλίσεις, στα απαρέμφατα και τις μετοχές τις καταλήξεις του Ενεστώτα. Ο **Αόριστος** αυτός λέγεται **δεύτερος.** Οι μόνες τροποποιήσεις στις καταλήξεις αυτές αφορούν στον τονισμό, και συγκεκριμένα τους τύπους:

α. το β΄ ενικό της Προστακτικής Ενεργητικής Φωνής των ρημάτων *ἔρχομαι*, *εὑρίσκω, óρῶ, λέγω* και *λαμβάνω*, τα οποία τονίζονται στη λήγουσα.

- *ἐλθέ, εὑρέ, ἰδέ, εἰπέ* και *λαβέ*.

**ΠΡΟΣΟΧΗ:** Στα σύνθετα των παραπάνω ρημάτων, ο τόνος ανεβαίνει μέχρι την τελευταία συλλαβή του α΄ συνθετικού. π.χ. *κάτελθε, ἄπιδε, ἄντειπε, παράλαβε.*

β. το β΄ ενικό της Προστακτικής Μέσης Φωνής όλων των ρημάτων, τα οποία τονίζονται στη λήγουσα με περισπωμένη.

- *γενοῦ, ἀφικοῦ, ἑλοῦ, αἰσθοῦ*, *σχοῦ, σποῦ,* κ.ο.κ.

**ΠΡΟΣΟΧΗ:** Στα σύνθετα των παραπάνω ρημάτων, όταν είναι μονοσύλλαβα, ο τόνος ανεβαίνει μόνο αν το α΄ συνθετικό έχει δύο συλλαβές και μέχρι την τελευταία συλλαβή του.

- *προσσχοῦ*, *προελοῦ* **αλλά** *παράσχου, ἐπίσπου*, κ.ο.κ.

- **αλλά** *παραγενοῦ, ἀντιλαβοῦ*, κ.ο.κ.

γ. η μετοχή και το απαρέμφατο Ενεργητικής και Μέσης Φωνής, τα οποία τονίζονται στη λήγουσα, εκ των οποίων το απαρέμφατο Ενεργητικής Φωνής με περισπωμένη:

- *λαβὼν, λαβοῦσα, λαβόν/ ἰδὼν, ἰδοῦσα, ἰδόν/ λαβόμενος-η-ον*

*- λαβέσθαι, ἰδέσθαι, ἀφικέσθαι,* **αλλά** *λαβεῖν, ἰδεῖν, εὑρεῖν, ἑλεῖν*

**ΚΑΤΑΛΟΓΟΣ ΡΗΜΑΤΩΝ**

**ΠΟΥ ΣΧΗΜΑΤΙΖΟΥΝ ΑΟΡΙΣΤΟ Β΄**

|  |  |  |
| --- | --- | --- |
| **ΕΝΕΣΤΩΤΑΣ** | **ΟΡΙΣΤΙΚΗ ΑΟΡΙΣΤΟΥ Β΄** | **ΥΠΟΤΑΚΤΙΚΗ ΑΟΡΙΣΤΟΥ Β΄** |
| αἰσθ-άν-ομαι | ᾐσθ-όμην | αἴσθ-ωμαι |
| ἁμαρτ-άν-ω | ἥμαρτ-ον | ἁμάρτ-ω |
| λαγχ-άν-ω | ἔλαχ-ον | λάχ-ω |
| λαμβ-άν-ω | ἔλαβ-ον | λάβ-ω |
| λανθ-άν-ω | ἔλαθ-ον | λάθ-ω |
| μανθ-άν-ω | ἔμαθ-ον | μάθ-ω |
| τυγχ-άν-ω | ἔτυχ-ον | τύχ-ω |
| ἕπ-ομαι | ἐσπ-όμην | σπ-ῶμαι |
| ἔχ-ω | ἔσχ-ον | σχ-ῶ |
| γίγν-ομαι | ἐγεν-όμην | γέν-ωμαι |
| πίπτ-ω | ἔπεσ-ον | πέσ-ω |
| λέγ-ω | εἶπ-ον | εἴπ-ω |
| αἱρῶ | εἷλ-ον | ἕλ-ω |
| ὁρῶ | εἶδ-ον | ἴδ-ω |
| λείπ-ω | ἔλιπ-ον | λίπ-ω |
| (ἀπο)θνῄσκ-ω | (ἀπ)ἔθαν-ον | (ἀπο)θάν-ω |
| φέρ-ω | ἤνεγκ-ον | ἐνέγκ-ω |
| πάσχ-ω | ἔπαθ-ον | πάθ-ω |
| ἀφικνοῦμαι | ἀφικ-όμην | ἀφίκ-ωμαι |